	Įstaigos pavadinimas:

	Klaipėdos miesto visuomenės sveikatos biuras (toliau – VSB)

	Pareigos:
Darbuotojas, dirbantis pagal darbo sutartį. 

	Pareigų pavadinimas:
Visuomenės sveikatos specialistas atsakingas už viešuosius ryšius

	Darbo vieta (miestas):

	Klaipėda, Danės g. 17

	Reikalavimai:

	1. turėti aukštąjį universitetinį (visuomenės sveikatos bakalauro kvalifikacinį laipsnį) biomedicinos mokslų studijų srities išsilavinimą arba aukštąjį universitetinį socialinių mokslų studijų srities komunikacijos ir informacijos krypties išsilavinimą;
2. turėti ne mažiau kaip 1 metus darbo patirties visuomenės informavimo, komunikacijos, viešųjų ryšių ar žiniasklaidos srityje; 
3. turėti vertimo iš/į užsienio kalbą (-as), straipsnių ir pranešimų spaudai rašymo, naujienlaiškių rengimo bei renginių organizavimo patirties; 
4. gebėti sklandžiai dėstyti mintis raštu ir žodžiu, mokėti valdyti, kaupti, sisteminti bei apibendrinti informaciją ir rengti išvadas bei teikti pastabas ir pasiūlymus; 
5. mokėti perteikti informaciją grafinio dizaino elementais, turėti prezentacijų ruošimo bei grafinio jų apipavidalinimo patirties; 
6. mokėti anglų kalbą ne žemesniu nei pažengusio vartotojo B2 lygiu, nustatytu Europos Parlamento ir Tarybos 2004 m. gruodžio 15 d. sprendimu Nr. 2241/2004/EB dėl bendros Bendrijos sistemos siekiant užtikrinti kvalifikacijų ir gebėjimų skaidrumą; 
7. turėti informacijos sklaidos per socialinius tinklus ir interneto svetainės administravimo, komunikacijos ir reputacijos kūrimo/valdymo patirties; 
8. mokėti dirbti kompiuteriu pagrindinėmis Microsoft Office programinio paketo programomis ir bent viena vizualinio turinio kūrimo, informacijos turinio valdymo sistemomis programomis; 
9. gebėti savarankiškai pasirinkti darbo metodus, tinkamai planuoti ir organizuoti savo darbą; 
10. Būti pareigingu, darbščiu, iniciatyviu, korektišku, kūrybišku, objektyviu.

	Funkcijos:

	1. rengia ir dalyvauja įgyvendinant įstaigos veiklos viešinimo strategiją bei programas visuomenės sveikatos srityje; 
2. įgyvendina įstaigos vidaus ir išorės komunikacijos projektus;
3. skelbia informaciją įstaigos interneto ir intraneto svetainėse, socialiniuose tinkluose; 
4. rengia pranešimus spaudai, įstaigos naujienlaiškius, žiniasklaidos apžvalgas, prezentacijas, koordinuoja informacijos teikimą žiniasklaidai;
5. kartu su kitais darbuotojais skelbia informaciją apie įstaigos veiklą socialiniuose tinkluose, institucijos interneto svetainėje;
6. apipavidalina kitų įstaigos darbuotojų parengtą ir viešai platinamą informaciją;
7. verčia į anglų kalbą įstaigos pranešimus spaudai ir kitą informaciją;
8. renka informaciją apie įstaigos veiklą iš kitų įstaigos darbuotojų, ją apibendrina ir pateikia žiniasklaidos ir kitų visuomenės grupių atstovams, kitiems suinteresuotiems asmenims, kurie turi teisę ją gauti;
9. kartu su kitais darbuotojais rengia įstaigos metines ataskaitas, taip pat kitas ataskaitas tarptautinėms bei kitoms užsienio šalių institucijoms;
10. organizuoja institucijos renginius: konferencijas, seminarus, spaudos konferencijas, apskrituosius stalus, vidinės komunikacijos renginius, įstaigos veiklos pristatymus;
11. direktoriui pavedus atstovauja įstaigai posėdžiuose, dalyvauja kitų institucijų rengiamuose posėdžiuose, pasitarimuose, renginiuose ir kt.;
12. vykdo kitus tiesioginio vadovo nenuolatinio pobūdžio pavedimus darbuotojo kompetencijos klausimais;
13. tvarko dokumentaciją raštvedybos nustatyta tvarka.

	Darbo užmokestis:

	1678,28 Eur neatskaičius mokesčių. 

	Dokumentai, kurie turi būti pateikti:

	1. Gyvenimo aprašymas (CV) (atsiunčia); 2. Išsilavinimą liudijančio dokumento kopija;  3. Papildomus dokumentus (rekomendacijas, išklausytų kursų, seminarų/mokymų pažymėjimų kopijas). Pretendentas atsineša į pokalbį.

	Dokumentai priimami adresu:
El. paštu indra.kazakeviciene@sveikatosbiuras.lt arba Danės g. 17, Klaipėda, 308 kab.

	Kontaktiniai duomenys išsamesnei informacijai: 
Direktoriaus pavaduotojas bendriesiems reikalams
Indra Kazakevičienė
Tel. +370 (690) 37 434
El. paštas indra.kazakeviciene@sveikatosbiuras.lt

	Skelbimas galioja iki: 2026 m. spalio 15 d.



